fi fi fi fi sv en fi fi fi fi vo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi de fi fi fi fi fi fi sv fr fi fi fi fi en en en en fi fi fi fi fi en fi fi fi fi fi fi fi fi fi fi fi fi fi fi fi fi
Blogi: Maailman paras turvallisuuden tunne? - TUOVI
Sisäisen turvallisuuden tila Avaa alavalikko Sisäisen turvallisuuden tila
Miten tämä työ on tehty?
Sisäisen turvallisuuden yhteistoimintamalli Avaa alavalikko Sisäisen turvallisuuden yhteistoimintamalli
Turvallisuuden tunne ja strateginen viestintä
Paikallisen ja alueellisen turvallisuustyön uudistamistarpeet
Harvaan asuttujen alueiden turvallisuusosaaminen ja valmius
Ikääntyneiden asumisturvallisuus ja avunsaanti hätätilanteessa
Ammattimaisen ja järjestäytyneen rikollisuuden kasvualustojen vähentäminen ja torjunta
Polarisaatio, konfliktinratkaisu ja häirintä
Toimenpidekortit Avaa alavalikko Toimenpidekortit
Ikääntyneiden asumisen turvallisuuden parantaminen
Alkoholista johtuvien turvallisuushaittojen ennaltaehkäisy
Hyvät käytännöt Avaa alavalikko Hyvät käytännöt
Seminaariaineistot Avaa alavalikko Seminaariaineistot
Valtakunnallinen turvallisuustapahtuma 2022 Porvoo
Valtakunnallinen turvallisuusseminaari 23.-24.1.2020 Hämeenlinna
Turvallisuus 2.0 - valtakunnallinen turvallisuusseminaari 23.-24.1.2019 Kuopio
valtakunnallinen turvallisuusseminaari 24.–25.1.2018 Järvenpää
Valtakunnallinen turvallisuusseminaari 25.-26.1.2017 Turku
Sisäisen turvallisuuden pelit Avaa alavalikko Sisäisen turvallisuuden pelit
Tapahtumakalenteri Avaa alavalikko Tapahtumakalenteri
Blogi: Maailman paras turvallisuuden tunne?
Mitä turvallisuuden tunne merkitsee sinulle? Sisäisen turvallisuuden yhteydessä turvallisuuden tunteella tarkoitetaan rikosten, häiriöiden, onnettomuuksien, tapaturmien sekä näihin rinnastettavien ilmiöiden aiheuttamien pelkojen ja huolien vaikutusta ihmisten hyvinvointiin. Turvallisuuden tunne on vähintään yhtä tärkeä osa turvallisuutta kuin erilaisten uhkien määrä sekä todennäköisyys. Käsityksemme ja pelkomme ohjaavat käyttäytymistämme sekä vaikuttavat hyvinvointiimme – riippumatta siitä, perustuvatko ne todellisiin vai olettamiimme riskeihin.
Visiomme on, että Suomi on maailman turvallisin maa. Tilastojen mukaan olemmekin jo tätä. Väestön turvallisuuden tunne ei kuitenkaan välttämättä seuraa tätä kehitystä. Siksi sisäministeriön hallinnonalan konsernistrategian ensimmäinen tavoite on korkea turvallisuuden tunne. Sisäministeriön tavoitteena on yhdessä sidosryhmiensä kanssa suunnitella ja toteuttaa mahdollisimman vaikuttavia toimenpiteitä Suomessa asuvien väestöryhmien turvallisuuden tunteen parantamiseksi. Lisäksi sisäministeriössä on käynnistynyt hanke kokonaisvaltaisen ja hallintorajat ylittävän sisäisen turvallisuuden selonteon laatimiseksi. Selonteko tulee käsittelemään myös väestömme turvallisuuden tunteen tilaa.
Tämä kaikki edellyttää menetelmää tai ratkaisua ihmisten turvallisuuden tunteen seuraamiseksi, analysoimiseksi ja ennakoimiseksi mahdollisimman kattavasti ja monialaisesti. Tämän vuoksi sisäministeriö on avannut innovaatiohaasteen ”Maailman paras turvallisuuden tunne”. Haastetta koskeva hankintailmoitus on nyt julkaistu julkisten hankintojen ilmoituskanava HILMAssa https://www.hankintailmoitukset.fi/fi/notice/view/2019-023498. Tavoitteemme on, että prosessi johtaa innovaatiokumppanuuteen, jonka tuloksena syntyvällä ratkaisulla voidaan seurata, analysoida ja ennakoida Suomessa asuvien ihmisten turvallisuuden tunnetta.
Tällä hetkellä tarkastelemme turvallisuuden tunnetta sisäisen turvallisuuden määritelmään liittyvien väestön pelkojen kautta. Tutkimukset ja selvitykset tarjoavat varsin vähän tietoa siitä, mitkä tekijät vaikuttavat ihmisten erilaisiin pelkoihin ja miten paljon. Seurantaan kelpaavia toistuvia instrumentteja, kuten kyselytutkimuksia ja niiden analyyseja, on kourallinen. Ne antavat osaltaan laadukkaan yleiskuvan väestöstä, mutta eivät mahdollista eri väestöryhmien tilanteen tarkastelua. Lisäksi kehittämisnäkökulmasta olisi tärkeää kyetä tarkemmin tarkastelemaan erityisesti niitä, jotka eivät koe henkilökohtaista turvallisuuttaan tai suomalaisen yhteiskunnan turvallisuutta hyväksi. On oletettavaa, että eri väestöryhmille eri asiat aiheuttavat turvattomuutta ja joillakin asioilla voi olla jopa päinvastaisia vaikutuksia eri väestöryhmille. Nämä tekijät myös muuttuvat ajassa. Mittaustulokset ovat näkymiä tietyn kyselyhetken tilanteeseen, mikä paljastaa mahdolliset nopeat muutokset heikosti.
Tietoa turvallisuuden tunnetta lisäävistä tekijöistä ei ole kattavasti saatavilla kuten ei myöskään sitä, miten turvallisuuden tunteeseen vaikuttaa oman koetun turvallisuuden lisäksi välillisesti lähipiirin (kuten lapset, vanhemmat, omaiset) turvallisuus. Tiedämme, että turvallisuuden tunteeseen vaikuttaa sosiaalisten suhteiden lisäksi ainakin väestön luottamus omiin, yhteisön ja yhteiskunnan kykyihin suojautua uhkia vastaan sekä palauttaa turvallisuuden taso kriisin jälkeen.
Taloudellisen kestävyysvajeen ja muuttoliikkeiden vaikutus yhteiskuntaan tarkoittavat sitä, että sisäisen turvallisuuden palveluiden on kehityttävä entistä yhdenvertaisemmiksi suhteessa moninaistuvaan väestöömme. Turvallisuuden tekemisen tulisi välittyä yhdenvertaisesti koko väestön toimivan arjen kokemuksiksi. Turvallisuuden tunnetta ohjaa hyvinvoinnin taso. Käytännössä tämä tarkoittaa sitä, että yhteiskunnan palveluiden tulisi tasata eroja ihmisten ja väestöryhmien turvallisuudessa sekä turvallisuuden kokemuksessa.
PS. Sisäministeriö järjestää yhteistyössä Hämeen Liiton sekä Hämeenlinnan ja Riihimäen kaupunkien kanssa 15. valtakunnallisen turvallisuusseminaarin Hämeenlinnan Aulangolla 23.-24.1.2020 teemalla ”Maailman paras turvallisuuden tunne?”
Jaa Facebookissa Jaa Twitterissä Jaa LinkedInissä | Tulosta Sähköposti
Tuovi Sisäisen turvallisuuden portaali
PL 26, 00023 Valtioneuvosto
Vaihde 0295 480 171
Kysy tai anna palautetta
Maksimimerkkimäärä 4000. Jäljellä oleva merkkimäärä: 4000
Jos täytät yhteystiedot, voimme olla sinuun tarvittaessa yhteydessä.